《送人游洞庭》
清代·王隼

携琴欲共楚人游，因忆前年过岳州。野渡载僧冲雪下，落枫随雁破星流。

天连浪影围渔火，月逐潮声上酒楼。休更临风歌帝子，一听瑶瑟满湖秋。

作者简介：（1644—1700）广东番禺人，字蒲衣。早年慕道术，一度为僧，旋入庐山，六、七年始归。喜弹琵琶，贫窘则琵琶声急。工诗，妻潘孟齐、女瑶湘亦能诗。有《大樗堂初集》、《岭南诗纪》、《梳山七书》等。私谥清逸先生。